கேள்வி: பூமி திரிவேதி - வாழ்க்கையும் தொழிலும் பற்றி விளக்கவும்.
பதில்: பூமி திரிவேதி குசராத்து வடோதராவிலுள்ள இசைக் குடும்பத்தைச் சேர்ந்தவர். 8ம் வகுப்பு படிக்கும்போதே இசையைக் கற்க ஆரம்பித்தார். இவரின் தந்தை இரயில்வே ஊழியர். கிராமிய இசை பாடகரான இவரின் தாயார் சொந்த இசைக் குழுவைக் கொண்டுள்ளார். இவரது மூத்த சகோதரி ஒரு பொறியாளர். மேலும், பயிற்சி பெற்ற பரதநாட்டியம் கலைஞர். 2007 ஆம் ஆண்டில், ''இந்தியன் ஐடல் 3'' நிகழ்ச்சியில் நடிக்கத் தேர்ந்தெடுக்கப்பட்டார். இருப்பினும் மஞ்சள் காமாலை நோயால் அவதிப்பட்டதால் நிகழ்ச்சியிலிருந்து விலகினார். அடுத்த ஆண்டு மீண்டும் ''இந்தியன் ஐடல் 4'' நிகழ்ச்சியில் நடிக்க தேர்ந்தெடுக்கப்பட்டார். ஆனால் இவரது அத்தை மார்பக புற்றுநோயால் இறந்ததால் மீண்டும் நிகழ்ச்சியை விட்டு வெளியேற வேண்டியிருந்தது. மீண்டும் ''இந்தியன் ஐடல் 5'' நிகழ்ச்சிக்குத் திரும்பினார். இதில் இவர் இரண்டாமிடத்தைப் பெற்றார். இவர் தனது பாலிவுட் வாழ்க்கையை 2012 ஆம் ஆண்டு வெளியான ''பிரேம் மாயீ'' படத்தில் "பஹ்னே டே" பாடலுடன் தொடங்கினார். இருப்பினும், 2013 ஆம் ஆண்டு வெளியான சஞ்சய் லீலா பன்சாலி ''கோலியோன் கி ராஸ்லீலா: ராம்-லீலா'' திரைப்படத்தில் பிரியங்கா சோப்ரா பாடும் ராம் சாஹே லீலா என்ற பாடலுக்கு குரல் கொடுத்ததன் மூலம் புகழ் பெற்றார். பன்சாலி தனது அடுத்த படத்திற்கு ஒரு பாடலைப் பாடுவதற்கு வேறு குரலைத் தேடுவதாகக் கூறப்பட்டபோது, ஷைல் ஹடா ஏற்பாடு செய்திருந்த ஒரு பாடலுக்கு குஜராத்தி வரிகளை எழுதவும், அந்தப் பாடலைப் பாடவும் இவர் முதலில் அணுகப்பட்டார். இப்பாடல் பார்வையாளர்களிடமும் விமர்சகர்களிடமும் நல்ல வரவேற்பைப் பெற்றது. அதே நேரத்தில் விமர்சகர்கள் பாடலில் இவரது வரிகளைப் பாராட்டினர். பாலிவுட் பாடல்கள் தவிர, தேசிய விருது பெற்ற ஹெல்லாரோ திரைப்படத்தின் ' ''வாக்யோ ரே தோல்'' ' பாடல் உட்பட பல குஜராத்தி திரைப்படத்துறை பாடல்களை பதிவு செய்துள்ளார்.